**OSNOVNA ŠKOLA MATIJE VLAČIĆA**



52220 L A B I N - Zelenice 4

tel.: 052 855-488; rav. 854-328

e.mail: [ured@os-mvlacica-labin.skole.hr](mailto:os-matije.vlacica@pu.htnet.hr)

Labin, 06.11.2024. godine

**ZAPISNIK SA 2. SASTANKA POVJERENSTVA ZA PROVEDBU JAVNOG POZIVA I IZBOR NAJPOVOLJNIJIH PONUDA ODRŽANOG 06.11.2024**. **U 12 SATI U PROSTORIJAMA ŠKOLE**

Nazočni članovi Povjerenstva:

1. Sanja Gregorinić Trumić, ravnateljica škole
2. Sanja Škopac, razrednica 4.a razreda
3. Marina Ružić, razrednica 4.b razreda
4. Elide Živić (zamjena za Martu Verbanac, razrednicu 4. razreda PŠ Rabac)
5. Iva Paliska Grabrović, predstavnica roditelja 4.a razreda
6. Goran Jovanović, predstavnik roditelja 4.b razreda
7. Ivana Ahmičević, predstavnica roditelja 4. razreda PŠ Rabac

Sastanak predvodi predsjednica Povjerenstva, Sanja Škopac koja predlaže dnevni red koji je jednoglasno usvojen.

Dnevni red:

1. Otvaranje pristiglih ponuda za Školu u prirodi za učenike četvrtih (4) razreda te razmatranje istih
2. Izbor najpovoljnijih ponuda koje će biti predstavljene roditeljima i određivanje nadnevka roditeljskog sastanka na kojem će ponude biti predstavljene roditeljima

Ad.1.

Sukladno člancima 12., 13. i 14. Pravilniku o izvođenju izleta, ekskurzija i drugih odgojno-obrazovnih aktivnosti izvan škole (NN 87/13., 81/15., 53/21), Osnovna škola Matije Vlačića Labin objavila je Javni poziv za organizaciju Škole u prirodi 11.10.2024. godine, na web stranicama Škole za 3 dana i 2 noćenja, od 28. – 30. travnja 2025. godine za 43 učenika i 6 pratitelja (4 učiteljice i 2 roditelja), uz 3 gratisa, čiji je cilj posjetiti Ogulin, Ivaninu kuću bajki, Baraćeve špilje, NP Plitvička jezera, Dolinu jelena, Speleon – centar podzemne baštine, Memorijalni centar Nikole Tesle – Smiljan te Kuterevo, sa svim njihovim ljepotama i kulturnim znamenitostima, ulaznice za navedeno uz pratitelja putovanja te prehranu na bazi 2 polupansiona i 3 ručka (jedno dijete s dijabetesom i celijakijom). Tražene su i 2 disco večeri za učenike (animacija). Prijevoz bi trebao udovoljavati zakonskim propisima za prijevoz učenika.

Rok dostava ponuda je bio 8 radnih dana od objave poziva, tj. do 23.10.2024. do 15 sati. Na objavljeni javni poziv pristiglo je 5 ponuda sljedećih turističkih agencija:

1. Kosmos d.o.o. Travel Agency; Alibi Centar za turističke, kulturne i sportske inicijative, Umag
2. Blue Star Travel d.o.o., Rovinj
3. Danijel travel d.o.o., Pazin
4. Zea Tours, Pula
5. Jure d.o.o.; PA Stella, Kastav

Predsjednica Povjerenstva otvarala je ponude redoslijedom pristizanja te pažljivo iščitavala ponuđeno uspoređujući s traženim iz Javnog poziva.

Ad.2.

Nakon razmatranja svih ponuda, Povjerenstvo kao zadovoljavajuće izabire četiri ponude koje u potpunosti udovoljavaju svim traženim uvjetima iz Javnog poziva:

* **Kosmos d.o.o. Travel Agency; Alibi Centar za turističke, kulturne i sportske inicijative, Umag**
* **Blue Star Travel d.o.o., Rovinj**
* **Zea Tours, Pula**
* **Jure d.o.o.; PA Stella, Kastav**

Izabrane ponude će biti predstavljene roditeljima učenika za koje se organizira 3 - dnevna Škola u prirodi. Na roditeljskom sastanku roditelja učenika 4. razreda, koji je zakazan za **27.11.2024. godine u 17 sati** odabrani potencijalni davatelji usluga prezentirat će ponude i to isključivo prema podacima traženim i dostavljenim u ponudi. U slučaju da se potencijalni davatelj ne može odazvati pozivu, ponudu će predstaviti učitelj voditelj. Vrijeme trajanja pojedine prezentacije bit će 10 minuta po agenciji.

Sastanak je završio u 12:50 sati.

Zapisničarka: Predsjednica Povjerenstva:

Marina Ružić Sanja Škopac